RĪGAS VĒSTURISKĀ CENTRA SAGLABĀŠANAS UN ATTĪSTĪBAS PADOME

2023. gada 13. septembrī

Nacionālā kultūras mantojuma pārvalde (NKMP) Rīgā, Pils ielā 22.

**421. sēdes**

**PROTOKOLS**

|  |  |
| --- | --- |
| Sēdē piedalās: | **Padomes locekļi (alfabēta kārtībā)**: A. Kronbergs, J. Asaris, V. Brūzis, J. Dambis, A. Kronbergs, A. Kušķis, A. Lapiņš, B. Moļņika, I. Purmale  D. Stuce  P. Ratas |
|  |  |

Sēdi vada: A. Kronbergs

Sēdi protokolē: L. Zonne-Zumberga

Sēdi atklāj: 15.00

|  |
| --- |
| **1.**  **Padomes 421. sēdes darba kārtība** |

Padome apstiprina J. Dambja ierosināto 421. sēdes darba kārtību.

|  |
| --- |
| **2.**  **Atskats uz Padomes vēsturi un ieguldījumu** |

J. Dambis sniedz sagatavoto prezentāciju, dodot ieskatu par Rīgas vēsturiskā centra iekļaušanu UNESCO Pasaules mantojuma sarakstā, Rīgas vēsturiskā centra saglabāšanas un attīstības padomes izveides vēsturi, uzskaita 20 gadu periodā piedzīvotos sarežģījumus, panāktos risinājumus un apcer Padomes lielo ieguldījumu Rīgas vēsturiskā centra saglabāšanā, izsverot gan pozitīvās pārmaiņas, gan arī negatīvās tendences Rīgas vēsturiskā centra attīstībā, kurām vēl joprojām jāpievērš liela uzmanība. Tiek salīdzināta situācija ar UNESCO Pasaules mantojuma vietām – Tallinu un Viļņu. Uzsvērta Rīgas vēsturiskā centra unikalitāte, pārdomāta mūsdienīga pieeja, autentiskuma saglabāšana, pozitīvu attiecību veidošana ar mūsdienu arhitektūru un dizainu. Konkrētāk, atskatoties pēdējo trīs gadu laikā paveiktajā, J. Dambis apkopojis datus, ka padome minētajā sastāvā no 2020. gada 23. septembra aizvadīja 6 sēdes, izskatot 26 jautājumus; 2021. gadā 21 sēdi, izskatot 88 jautājumus, 2022. gadā 23 sēdes, izskatot 82 jautājumus, bet 2023. gadā 13 sēdes, izskatot 34 jautājumus. Kopumā 3 gadu laikā notikušas 63 sēdes, kurās izskatīti 230 jautājumi, kā arī, pēc Dambja kunga aprēķiniem, Padome darbam veltījusi aptuveni 190 stundas. Atgādina, ka darbs tiek veikts bez atlīdzības. J. Dambis Nacionālās kultūras mantojuma pārvaldes vārdā izsaka pateicību par ieguldīto darbu visiem padomes locekļiem, īpaši Andrim Kronbergam, kā ilggadīgam padomes priekšsēdētājam, pieaicinātiem konsultantiem un pārvaldes darbiniekiem, kuri nodrošina padomes darba administrēšanu, uzteic pēdējā gada padomes sēžu protokolu kvalitāti.

A. Kronbergs pateicas par J. Dambja sagatavoto sasummējumu un pateicas Padomes locekļiem par ieguldīto enerģiju un sadarbību, uzsver Padomes darba nozīmi un panākto profesionālo dialogu.

Notiek diskusijas par paveikto un tiek izteikti vēlējumi turpmākajam Padomes darbam. Padomes sēde tiek noslēgta ar organizētu Brīvības pieminekļa apmeklējumu.

Sēdi slēdz plkst. 16.10

Sēdi vadīja: A. Kronbergs

Sēdē piedalījās: A. Ancāne

J. Asaris

V. Brūzis

J. Dambis

A. Lapiņš

B. Moļņika

I. Purmale

Sēdi protokolēja: L. Zonne-Zumberga